Tabula Rasa

Tabula Rasa () ir ASV televīzijas seriāla "Pazudušie" trešā sērija. Sērijas režisors ir Džeks Benders un scenārists — Deimons Lindelofs. Sērija kanālā ABC pārraidīta 2004. gada 6. oktobrī.

Sērija stāsta par Keitas pagātni — kā viņa slēpās Austrālijā no savas kriminālās pagātnes un kā viņu pieķēra maršals Marss. Hugo un Džeks uzzina par viņas pagātni un domā, vai izstāstīt par to citiem.

Sērijas nosaukums — Tabula Rasa, kas tulkojas kā "neaprakstīta lapa", atsaucas uz filozofisku ideju, ko pirmo reizi aprakstīja filozofs Džons Loks (Terija O'Kvīna varonis nosaukts viņa vārdā).

 Sižets 

 Uz salas 
Izdzīvojušie sāk savākt bagāžu un šķirot savas mantas — drēbes un personīgās mantas. Klēra, Kreigs un Beta šķiro pases un makus. Edvards Marss, kurš atguvis samaņu, turpina murmināt, ka viņam "viņa ir jāatrod" un ka "viņai nevar uzticēties". Džeks turpina aprūpēt viņa brūci, bet asiņošana neapstājas. Marss pieprasa rokudzelžus, un Džeks pārmeklē viņa žaketes kabatu un atrod izdrukātu Keitas fotogrāfiju, kas uzņemta policijas iecirknī.

Saīda grupa ierīko nometni un, iekurinot ugunskuru, apspriež dzirdēto raidījumā no raidītāja un pilota vārdus par to, ka lidmašīna novirzījusies no kursa par 1000 jūdzēm. Marsa stāvoklis neuzlabojas, par ko Džeks pastāsta Hugo, kurš pie maršala atrod Keitas fotogrāfiju un arī uzzina par viņas kriminālo pagātni. No rīta Saīda grupa atgriežas pludmalē, un viņš ziņo, ka viņi nespēja uztvert signālu, bet, ja izdzīvojušie viņam nodos atrasto elektroniku no bagāžas, viņš mēģinās pastiprināt raidītāja signālu. Džeks dodas uz lidmašīnas centrālo daļu meklēt zāles, kur sastop Sojeru, kurš arī pārmeklē bagāžu. Čārlijs palīdz Klērai aiznest viņas bagāžu prom no atlūzām. Sākas lietusgāze, un, kamēr izdzīvojušie steigā slēpj savas mantas, Keita ieiet teltī un sāk skatīties uz Marsu. Pēkšņi viņš atgūst samaņu un uzbrūk Keitai, sākot viņu žņaugt. Džeks pieskrien un izšķir viņus, pēc kura pastāsta Keitai, ka zina par viņas pagātni. Keita piedāvā nogalināt Marsu, lai viņam nebūtu jāmokās, bet Džeks atsakās. Kad lietusgāze mitējas, Maikls dodas meklēt sava dēla suni, un viņš nejauši sastopas ar kailu Sun, kura skalojas ar ūdeni. Apkaunots, viņš ātri aiziet tālāk.

Tajā naktī Marsam kļūst sliktāk, un viņš lūdz Džekam atvest pie sevis Keitu. Pēc nelielas vilcināšanās Džeks piekrīt un atved viņu. Marss atgādina Keitai par sarunu, ko viņi nepaspēja pabeigt pirms turbulences un negadījuma ar diplomātu, kurš notrieca maršalu. Viņš jautā, kādu pakalpojumu viņa vēlējās, lai viņš paveic. Keita atbild, ka vēlas, lai fermerim Rejam Malenam (skatīt Keitas atmiņu zemāk) samaksātu 23 000 ASV dolāru. Kamēr Keita atrodas Marsa teltī, Džeks sarunājas ar Hugo, kurš nejauši piemin pistoli, kas tika atdots Keitai pēc kārtējā strīda. Džeks steigā dodas uz telti, bet nomierinās, ieraugot Keitu iznākam no telts. Pēkšņi telts iekšienē atskan šāviens, un Sojers iznāk no turienes ar pistoli. Džeks sāk kliegt uz viņu, bet Sojers atbild, ka kādam tas bija jādara, un pats Marss viņam lūdza to izdarīt. Taču no telts atskan smaga sēkšana, un Džeks, ieejot tur, saprot, ka Sojers bija mērķējis sirdī, bet trāpījis Marsam plaušās un tikai pasliktināja viņa ciešanas. Sojers iznāk, un Džekam nākas izbeigt Marsa mokas, nožņaudzot viņu.

No rīta Loks iepūš paša izgatavotā svilpē, un Volta suns izskrien no džungļiem pie viņa. Loks pamodina Maiklu un iedod viņam suni, lai viņš varētu pateikt dēlam, ka pats atrada suni. Keita vēlas pastāstīt Džekam par to, ko viņa darīja pagātnē, taču viņš saka, ka nevēlas to zināt. Sērija noslēdzas ar to, ko dara galvenie izdzīvojušie: Hugo klausās mūziku, Volts un Maikls priecājas par Vinsenta atrašanu, Saīds met Sojeram ābolu, Džins gādā par guļošu Sun, bet Būns labo Šenonas saulesbrilles.

 Keitas atmiņas 
Keitu pamodina fermeris Rejs Malens, kura šķūnī viņa pavadīja bija pārnakšņojusi. Viņa iepazīstina sevi ar citu vārdu, un Rejs aicina viņu uz brokastīm. Keita izstāsta viņam izdomātu stāstu par sevi, un Rejs piedāvā viņai darbu savā fermā, jo viņam jāatmaksā mirušās sievas parāds. Apmaiņā pret darbu Rejs viņai dos dzīvesvietu un algu, ar ko Keita piekrīt.

Pēc kāda laika, naktī, Keita ielavās Reja skapī, lai paņemtu viņa iekrājumus. Rejs viņu pieķer, bet neko nesaka un piedāvā viņai pavadīt vēl vienu nakti pie viņa, pēc tam viņš no rīta aizvedīs Keitu uz dzelzceļa staciju. Viņa piekrīt.

No rīta Rejs aizved Keitu uz staciju. Viņa pamana, ka fermeris visu laiku skatās atpakaļskata spogulī, un, atskatoties, ierauga aiz viņiem braucošu automašīnu. Rejs saka, ka jau vairākas dienas zina par Keitas pagātni un ziņojis par viņu, jo atlīdzība par viņas notveršanu ir 23 000 ASV dolāru, kas viņam palīdzēs atmaksāt parādu. Automašīna piebrauc viņiem klāt, un Keita ierauga maršalu Marsu, kurš viņai piemiedz ar aci. Keita pagrābj stūri un izraisa autoavāriju, kuras laikā fermera automašīna vairākas reizes apgāžas un aizdegas. Viņa izvelk ievainoto Reju un aizvelk viņu ceļa malā, kad blakus pie viņas parādās Marss un arestē viņu.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Dzins Kvons
 Jundžina Kima — Sun Kvona

 Terijs O'Kvīns — Džons Loks
 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Īens Somerholders — Būns Karlails
 Dominiks Monahans — Čārlijs Peiss
 Emīlija de Ravina — Klēra Litltone

 Otrā plāna varoņi 

 Fredriks Lene — maršals Edvards Marss
 Dastins Vačmens — Skots Džeksons
 suņuks Medisona — suns Vinsents
 Kriss Kandela — Kreigs
 Mārdžorija Marjane — Beta
 Braiens Sato — Ričards
 Niks Teits — Rejs Malens

 Atsauces 

 Ārējās saites 

Kategorija:Pazudušie